EkBass/fiwiki-20250220-pages-articles huggingface dataset:
Murmaši

Murmaši () on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Tuulomajoen varrella 12 kilometriä Kuolan kaupungista lounaaseen. Taajama on kunnan ainoa asutuskeskus.Razrabotka, s. 8. Asukkaita on 14 200 henkeä (vuonna 2010). ==Maantiede== Murmašin kunnan pinta- ala on 636 neliökilometriä. Se rajoittuu pohjoisessa Kuolan piirin Tuuloman ja Mežduretšjen, koillisessa Kuolan ja Molotšnyin, idässä Kildinstroin, etelässä Pušnoin ja lännessä Ylä-Tuuloman kuntiin. Pinta-alasta 95,6 % on metsääRazrabotka, s. 24. Tuulomajoki on padottu kunnan luoteisrajaa seuraavaksi Ala-Tuuloman tekojärveksi. Kunnan alueella sijaitsee osa Tuuloman rauhoitusalueestaRazrabotka, s. 61.. Hyötykaivannaisiin kuuluvat hiekka, sora, apatiitti ja titaaniRazrabotka, s. 15.. ==Historia== Murmašin koski tunnettiin saamelaisten pyyntipaikkana 1500-luvulta lähtien. Paikalle syntyi pysyvä asutus vuoden 1920 tienoilla. Nykyinen taajama on saanut alkunsa vuosina 1934–1936 rakennetun Ala-Tuuloman vesivoimalaitoksen työläisasutuksesta. Vuonna 1938 se sai kaupunkimaisen taajaman statuksen.Razrabotka, s. 8–9. ==Liikenne, talous ja palvelut== Murmašin kautta kulkee Kuolan ja Nikkelin välinen rautatie sekä Kuolasta Ylä-Tuuloman kautta Lotan raja-asemalle johtava maantie. Taajamasta on linja-autoyhteydet Kuolan kautta Murmanskiin sekä Pritšalnyin kautta Tuuloman sovhoosille. Kunnan alueella sijaitsee Murmanskin lentoasema.Razrabotka, s. 35–38. Kunnan talous perustuu sähköntuotantoon ja -jakeluun sekä liikenteeseen. Taajamassa toimii myös rakennusyrityksiä, Pohjoisen laivaston korjauspaja sekä Nerpa-telakan lihan ja maidon tuotantoon erikoistunut maatila.Razrabotka, s. 26–27. Paikkakunnalla on kaksi rangaistussiirtolaa. Palveluihin kuuluu neljä lastentarhaa, alakoulu, kaksi keskikoulua, lasten taidekoulu, kulttuuritalo, kolme kirjastoa ja poliklinikkaRazrabotka, s. 33–34.. Taajamassa toimii Laplandija-niminen parantolaRazrabotka, s. 27.. ==Lähteet== * ===Viitteet=== ==Aiheesta muualla== * Murmašin kunnan sivusto * Murmašin kunta Kuolan piirin sivustolla * Murmašin kunta Murmanskin alueen sivustolla * Taajamalle omistettu sivusto Luokka:Kuolan piiri Luokka:Murmanskin alueen kaupunkityyppiset taajamat
Abc-konjektuuri

Abc-konjektuuri on lukuteorian ongelma, jonka määrittelivät Joseph Oesterlé ja David Masser vuonna 1985. Sen ratkaisun sanoo löytäneensä Kioton yliopistossa työskentelevä japanilainen matemaatikko Shinichi Mochizuki elokuussa 2012. == Määritelmä == Olkoot a, b ja c sellaiset kolme keskenään jaotonta positiivista kokonaislukua, että a+b=c, ja rad(abc) (abc:n radikaali) neliövapaa tulo luvun erillisistä alkutekijöistä, toisin sanoen luku, joka saadaan kertomalla kaikkien kolmen luvun alkutekijöitä, mutta kutakin vain kertaalleen. Rad(abc) on tyypillisesti suurempi kuin c. Kuitenkin suhde rad(abc)/c saadaan mielivaltaisen lähelle nollaa valitsemalla a ja b sopivasti. Esimerkiksi jos a = 5 ja b = 27 = 33, on c = 32 = 25 ja tällöin rad(abc) = 30 on vähemmän kuin c. abc-konjektuurin mukaan kaikilla ε > 0 suhde :rad(abc)1 + ε/c on alhaalta rajoitettu jollakin vakiolla k > 0, kaikilla a, b ja c = a + b. Formaalimmin kaikilla ε>0 on olemassa äärellinen Kε siten, että kaikilla keskenään jaottomilla kokonaisluvuilla a + b = c : c < K_\epsilon \operatorname{rad}(abc)^{1 + \epsilon}. == Seurauksia == Vaikkei otaksumaa kyetty todistamaan miltei kolmeen vuosikymmeneen, sillä on ollut useita seurauksia, kuten Rothin lause, Mordellin otaksuma ja Fermat'n suuri lause, jotka kaikki on myös kyetty todistamaan. Abc-otaksuma yhdistää lukuteorian syvällisiä tuloksia toisiinsa. Muita seurauksia: * Erdősin–Woodsin konjektuuri (rajoitetulle määrälle tapauksista) * Äärettömän monen ei-Wieferichin alkuluvun olemassaolo * Hallin konjektuurin heikko muoto == Tarkemmat määritelmät == Alan Baker esitti vuonna 1996 tarkemman otaksuman, jonka mukaan epäyhtälössä voidaan korvata rad(abc) termillä :ε−ωrad(abc), jossa ω on lukumäärä erillisille alkuluvuille, jotka jakavat jonkin luvun a, b tai c. Andrew Granvillen kehittämän otaksuman mukaan lausekkeen oikea puoli voidaan korvata termillä :O(rad(abc) Θ(rad(abc)), jossa Θ(n) on lukumäärä (korkeintaan n) niille kokonaisluvuille, jotka ovat jaollisia vain niillä alkuluvuilla, jotka jakavat n:n. Abc-konjektuuria pyritään ratkaisemaan hajautetun laskennan projektissa joka tunnetaan nimellä ABC@home.http://abcathome.com/conjecture.php == Ratkaisu == Elokuussa 2012 Kioton yliopistossa työskentelevä japanilainen matemaatikko Shinichi Mochizuki julkaisi abc-konjektuuria käsittelevän 500-sivuisen työn, joka hänen mukaansa todistaa abc-konjektuurin. Mochizuki hyödynsi ratkaisussaan muotoa :y^2=x^3+ax+b olevia elliptisiä käyriä. Hän kehitti työtään varten täysin uusia matemaattisia menetelmiä ja käsitteitä, minkä vuoksi saattaa kulua vuosia, ennen kuin hänen todistuksensa voidaan joko vahvistaa tai hylätä. Mochizuki kuitenkin tunnetaan tutkijana, joka on aiemmin selvittänyt erittäin haastavia matemaattisia ongelmia. Columbian yliopiston matemaatikko Dorian Goldfeld sanoi Nature-lehdelle Mochizukin todistuksen olevan yksi 2000-luvun ensivuosisadan hämmästyttävimmistä matemaattisista saavutuksista, mikäli se on oikea. == Lähteet == Luokka:Lukuteoria Luokka:Konjektuurit
Jan Karlsgården

pienoiskuva|Yksi tuulimyllyistä. Jan Karlsgården on Kastelholmassa Ahvenanmaalla sijaitseva ulkoilmamuseo, jossa esitellään 1800-luvun talonpoikien elämää. Se on Helsingin Seurasaaren tavoin koottu muualta tuoduista rakennuksista. Museon kokonaisuus ei ole alkuperäinen maatila, mutta rakennuksista on yritetty luoda tyypillinen ahvenanmaalainen talokokonaisuus. Useimmat talot ovat 1700- ja 1800-luvuilta. == Historia == Jo 1920-luvulla alettiin suunnitella Ahvenanmaalle ulkoilmamuseota Skansenin tapaan, ja vuonna 1931 alueelle siirrettiin pari tuulimyllyä. Museo sai nimensä Jan Karlsin tilalta joka Finströmin Bambölen kylästä, mistä päärakennuskin on tuotu. Päärakennus tuotiin paikalle vuonna 1934. Sen jälkeen sinne on tuotu noin 20 rakennusta eri puolilta Ahvenanmaata. == Ahvenanmaalaisesta rakennuskulttuurista == Ennen vanhaan pihapiiri jaettiin perinteisesti mies- ja karjapihaan. Päärakennus, pihatupa, erilaiset yöpymiseen ja tavaroiden säilytykseen käytetyt aitat laskettiin miespihaan kuuluviksi. Karjapihaan taas kuuluivat talli, vaunuliiteri, navetta ja lampola ja sen lato ja ulkorakennukset. Tiloilla oli myös usein rakennuksia jotka eivät olleet pihapiirissä niin kuin sauna, paja, riihi ja mahdollinen venevaja. == Näytökset ja museo == Museossa järjestetään erilaisia toimintapäiviä joilla esitellään perinteisiä työtapoja ja entisajan elämää. 1940-luvulta lähtien on museossa pystytetty perinteeksi tullut juhannussalko. Vuosittain joulukuussa siellä järjestetään Ahvenanmaan suurimmat pikkujoulumarkkinat. Museorakennuksiin pääsee sisälle vain kesäaikana, muuten alueelle on vapaa pääsy ympäri vuoden. == Kuvia == Tiedosto:Jan Karlsgardens Friluftsmuseum.jpg|Jan Karlsgårdenin ulkoilmamuseo. Tiedosto:Jan Karlsgården 3.JPG|Jan Karlsgårdenin ulkoilmamuseo vuonna 2013. Tiedosto:Jan Karlsgården i Sund, den 18 augusti 2012.JPG|Kuva sisältä päärakennuksesta Jan Karlsgården, Sund, Ahvenanmaa. Tiedosto:Ekononibyggnader vid Jan Karlsgården i Sund 20120804.JPG|Talon ulkorakennuksia Jan Karlsgårdenissa Sundissa vuonna 2012. Tiedosto:Jan Karlsgården i Sund, våren 1991..jpg|Jan Karlsgården vuonna 1991. Tiedosto:Jan Karlsgården 1.JPG|Tuulimyllyjä. Tiedosto:Jan Karlsgården. (Museo) - panoramio.jpg|Tuulimylly. == Lähteet == == Aiheesta muualla == *Jan Karlsgårdens friluftsmuseum *KirjastoVirma: Rakentamisen historiaa Luokka:Suomen ulkoilmamuseot Luokka:Sund Luokka:Ahvenanmaan rakennukset ja rakennelmat Luokka:Suomen 1700-luvulla rakennetut rakennukset ja rakennelmat Luokka:Suomen 1800-luvulla rakennetut rakennukset ja rakennelmat
The Late Late Show

The Late Late Show on Irlannin ja myös koko maailman pisimpään jatkunut keskusteluohjelma. Ohjelman juontaa Ryan Tubridy ja se näytetään suorana studioyleisön edessä kahden tunnin ajan perjantai-iltaisin kello 21:30 syyskuusta toukokuuhun. Ohjelma lähetetään RTÈ:n studio 4:stä, joka varattiin vuonna 1995 kyseistä ohjelmaa ja vuonna 1999 päättynyttä Kenny Live -ohjelmaa varten. The Late Late Show'ta näytettiin aikaisemmin lauantaisin. Ensimmäinen ohjelma lähetettiin perjantaina 6. heinäkuuta 1962 kello 23:20. Tyyli on sittemmin pysynyt samana ja ohjelmassa nähdään musiikkiesityksiä, keskustellaan ja myös yleisö osallistuu väittelyyn. Ohjelma oli suurimmaksi osaksi RTÈ:n katsojatilastojen kärjessä neljänkymmenen vuoden ajan. Jotkut sosiologit ovat kiitelleet ohjelmaa siitä, että se tuo esille irlantilaisten asennetta monia aiheita kohtaan. Artisteja, joiden ensimmäinen esiintyminen oli The Late Late Show'ssa, ovat muun muassa Boyzone, The Boomtown Rats, Sinéad O'Connor ja U2. ==Aiheesta muualla== * Virallinen sivusto Luokka:Keskusteluohjelmat Luokka:Irlantilainen kulttuuri Luokka:1960-luvun televisiosarjat
Nicky Byrne

Nicholas Bernard James Adam Byrne (s. 9. lokakuuta 1978, Dublin, Irlanti) on Westlife-yhtyeen vanhin laulaja. Hänen vanhempansa ovat Yvonne ja Nicholas Byrne vanhempi, ja hänellä on kaksi sisarusta: vanhempi sisko Gillian ja nuorempi veli Adam. Ennen liittymistään Westlifeen Byrne yritti uraa jalkapalloilijana ja liittyi Leeds United AFC -joukkueen maalivahdiksi vuonna 1995. Hän oli samassa joukkueessa Damien Duffin kanssa St. Kevins Boys FC:ssa. Hän oli myös pelannut nuorten sarjassa kansallisella tasolla. Lopulta hän kuitenkin palasi Dubliniin, missä hänet valittiin Westlife-yhtyeeseen. Nicky Burne meni 5. elokuuta 2003 Wicklow’ssa naimisiin lapsuudenrakastettunsa Georgina Ahernin kanssa, joka on Irlannin taoiseachin eli pääministerin Bertie Ahernin vanhin tytär. Georgina synnytti kaksospojat huhtikuussa 2007. Kaksoset syntyivät keisarinleikkauksella kuusi viikkoa ennen laskettua aikaa. Vuonna 2016 Byrne edusti Irlantia Eurovision laulukilpailussa kappaleella "Sunlight". Kappale ei selviytynyt semifinaalissaan 10 parhaan joukkoon, ja täten karsiutui. == Lähteet == == Aiheesta muualla == Luokka:Irlantilaiset laulajat Luokka:Irlannin euroviisuedustajat Luokka:Vuoden 2016 euroviisuedustajat Luokka:Vuonna 1978 syntyneet Luokka:Elävät henkilöt
Chicopee

Chicopee on Yhdysvaltain kaupunki Hampdenin piirikunnassa, Massachusettsissa. Chicopee asutettiin noin 1640, ja se oli vuoteen 1848 osa Springfieldiä. Virallisesti kaupunki perustettiin 18. huhtikuuta 1890. George Sylvester Taylorista tuli sen ensimmäinen pormestari 5. tammikuuta 1891. United States Census Bureaun mukaan Chicopeen pinta-ala on 61,9 km², josta vettä on 4,31 %. Kaupunki sijaitsee Connecticutjoella ja sen pohjoisosan läpi virtaa Chicopeejoki. Vuoden 2000 väestönlaskennan aikaan Chicopeen kaupungissa oli 54 653 asukasta, 23 117 taloutta ja 14 147 perhettä. Asukastiheys oli 922,7/km². Asukkaista 89,82 % oli valkoisia, 2,28 % afroamerikkalaisia, 0,20 % intiaaneja, 0,87 % aasialaisia, 0,10 % Tyynenmeren saarelaisia, 4,90 % muista roduista ja 1,84 % kahdesta tai useammasta rodusta. Espanjalais- tai latinalaisamerikkalaisperäisiä oli asukkaista 8,76 %. == Aiheesta muualla == * Viralliset sivut Luokka:Massachusettsin kaupungit
Viktor Ujčík

Viktor Ujčík (s. 24. toukokuuta 1972 Jihlava, Tšekkoslovakia) on tšekkiläinen jääkiekkoilija, pelipaikaltaan laitahyökkääjä. Hän edustaa HC Vítkovicea. * Pelipaikka: Laitahyökkääjä * Pituus: 179 cm * Paino: 88 kg * Maila: Left * NHL-varaus: 2001 Montreal Canadiens 9. kierros 266. varaus == Seurat == *90–94 Dukla Jihlava, Extraliga *94–95 Dukla Jihlava, Extraliga / HC Třinec, 1. liga *95–97 Slavia Praha, Extraliga *97–98 Slavia Praha, Extraliga/ HC Trinec, Extraliga *98–00 HC Trinec, Extraliga *00–01 HC Trinec, Extraliga / Slavia Praha, Extraliga *01–02 Slavia Praha, Extraliga *02–03 Slavia Praha, Extraliga / HC Plzeň, Extraliga / Sparta Praha, Extraliga *03–04 Sparta Praha, Extraliga / Dukla Jihlava, 1. liga *04–07 Oulun Kärpät, SM-liiga *07– HC Vítkovice, Extraliga == Aiheesta muualla == * Viktor Ujčík jatkoaika.com:issa Luokka:Tšekkiläiset jääkiekkoilijat Luokka:Montreal Canadiensin varaamat pelaajat Luokka:Jääkiekon maailmanmestarit Luokka:Vuonna 1972 syntyneet Luokka:Elävät henkilöt
Eric Moussambani

Eric Moussambani (s. 1978) on uimari Päiväntasaajan Guineasta. Moussambanin kuuluisin urheilusuoritus oli osallistuminen vuoden 2000 kesäolympialaisiin, jossa hän osallistui 100 m vapaauintiin. Hänen aikansa oli 1.52,72 minuuttia, joka oli yli kaksi kertaa enemmän kuin hänen kilpailijoillaan, ja jopa enemmän kuin 200 m maailmanennätysaika. Hänen aikansa oli olympiahistorian hitain 100 metrin uintiaika. Moussambani pääsi olympialaisiin täyttämättä mitään minimivaatimuksia, koska hänet valittiin erityismenettelyllä, jonka tarkoituksena oli kannustaa kehitysmaita, joilla ei ole kalliita harjoittelupaikkoja, osallistumaan kisaan. Alkuerissä hän voitti kaksi muuta arvontavoittajaa, mutta heistä kumpikin diskattiin varaslähdön takia. Varsinaisessa ottelussa Pieter van den Hoogenband rikkoi maailmanennätyksen ajalla 47,84 s. Moussambani puolestaan ui yleisön kannustamana yli kaksi kertaa hitaammin. Moussambanin omien sanojen mukaan "viimeiset 15 metriä olivat erittäin rankkoja." Ennen osallistumistaan olympialaisiin Moussambani ei ollut koskaan edes nähnyt olympiakokoista 50 m allasta. Hän aloitti harjoittelun vain 8 kuukautta ennen kisoja, harjoitellen 20 m altaassa. Vuoden 2000 kisojen jälkeen Moussambanin uimakunto on parantunut huomattavasti, ja hänen paras aikansa on alle 57 sekuntiahttp://www.smh.com.au/olympics/articles/2004/08/05/1091557999380.html. Hän ei kuitenkaan päässyt osallistumaan vuoden 2004 kisoihin viisumiongelmien takia. Moussambani ei myöskään osallistunut vuoden 2008 olympialaisiin."The A-Z of watching Olympics", Courier Mail, July 25, 2008 Maaliskuussa 2012 hänet nimitettiin Päiväntasaajan Guinean uintijoukkueen valmentajaksi.Eric Moussambani nuevo entrenador del equipo nacional de natación , guineaecuatorialpress, March 10, 2012. Koulutukseltaan Moussambani on it- insinööri. == Katso myös == * Eddie Edwards, alias "Eddie the Eagle" == Lähteet == Luokka:Päiväntasaajanguinealaiset uimarit Luokka:Vuonna 1978 syntyneet Luokka:Elävät henkilöt
Mauri Luukkala

Mauri Luukkala (14. joulukuuta 1936 – 2. heinäkuuta 2002Mitä Missä Milloin, Kansalaisen vuosikirja 2003, s. 154. Otava 2002 ISBN 951-1-18085-1) oli suomalainen fyysikko. Luukkala opiskeli fysiikkaa Turussa ja väitteli tohtoriksi vuonna 1966. Vuonna 1972 hänet nimitettiin Helsingin yliopiston fysiikan laitokselle perustettuun fysiikan professorin virkaan, joka keskittyi elektroniikkaan ja mittaustekniikkaan. Jonkin aikaa Luukkala toimi myös fysiikan laitoksen esimiehenä. Suomen fyysikkoseuran puheenjohtajana hän toimi vuosina 1975 - 1976. Vuonna 2001 hän jäi professorin virastaan eläkkeelle. Fysiikan laitoksella Luukkala opetti elektroniikkaa useiden vuosien ajan. Hän kirjoitti luentojensa tueksi kirjan Elektroniikka (Limes ry 1995, ISBN 951-745-169-5). Luukkala oli kokenut purjehtija ja muun muassa Espoon pursiseuran pitkäaikainen jäsen vuodesta 1973. Hän hukkui heinäkuussa 2002 Gotland Runt -avomeripurjehduskilpailussa tapahtuneessa onnettomuudessa toimiessaan Argon-veneen päällikkönä. ==Lähteet== Luokka:Suomalaiset fyysikot Luokka:Helsingin yliopiston professorit Luokka:Vuonna 1936 syntyneet Luokka:Vuonna 2002 kuolleet Luokka:Suomalaiset professorit
Arca

Alejandra Ghersi Rodríguez (ent. Alejandro Ghersi Rodríguez) (s. 14. lokakuuta 1989 Caracas Venezuela), tunnettu myös esiintymisnimellään Arca, on venezuelalainen muusikko, laulaja, säveltäjä, musiikkituottaja, performanssitaiteilija sekä DJ. Hän on nuorempana julkaissut musiikkia myös nimellä Nuuro. == Tausta == Ghersi syntyi varakkaaseen venezuelaisperheeseen. Hänen isänsä toimi investointipankkiirina. Perhe asui välillä kuusi vuotta Yhdysvalloissa. == Ura == Ghersi oli mukana tuottamassa ja kirjoittamassa lauluja Kanye Westin vuonna 2013 ilmestyneellä Yeezus-albumilla. Sen jälkeen hän on ollut mukana tuottamassa ja kirjoittamassa lauluja Björkin Vulnicuralle 2015 ja Utopialle 2017. Ghersi on julkaissut nimellä Nuuro kaksi albumia ja sen jälkeen nimellä Arca neljä albumia . == Diskografia == All Clear (2006) The Reddest Ruby (2009) Xen (2014) Mutant (2015) Arca (2017) Kick I (2020) Kick II (2021) Kick III (2021) Kick IIII (2021) Kick IIIII (2021) == Lähteet == Luokka:Elävät henkilöt Luokka:Vuonna 1989 syntyneet Luokka:Venezuelalaiset muusikot Luokka:Kokeelliset säveltäjät
Kutná Hora

Kutná Hora () on kaupunki Keski-Böömin läänissä Tšekissä. Se sijaitsee 70 kilometriä Prahasta itään. Kaupungissa asui vuoden 2020 arvion mukaan 20 653 asukasta. Kutná Horan vanha kaupunki on kuulunut Unescon maailmanperintöluetteloon vuodesta 1995 lähtien. Kohteeseen kuuluvat muun muassa gotiikkaa edustava viisilaivainen Pyhän Barbaran katedraali, jonka rakentaminen aloitettiin vuonna 1368, ja Neitsyt Marian katedraali Sedlecissä. == Historia == Kutná Hora perustettiin hopeakaivosten ympärille. Kaivoksia on ollut alueella ainakin 1200-luvun ensimmäiseltä puoliskolta asti. Kaupunki kehittyi nopeasti ja vuonna 1419 hussilaissotien alussa se oli Böömin toiseksi suurin ja merkittävin kaupunki pääkaupunki Prahan jälkeen. Kutná Hora oli myös useiden Böömin kuninkaiden suosiossa, ja ajoittain maata hallittiinkin Prahan sijasta Kutná Horasta käsin. Vuonna 1420 keisari Sigismund teki Kutná Horasta tukikohdan epäonnistuneille hyökkäyksilleen taboriitteja vastaan. Jan Žižka valtasi kaupungin ja sotivien osapuolten väliaikaisen sovinnon jälkeen keisarilliset joukot polttivat kaupungin vuonna 1422 estääkseen sen joutumisen uudestaan taboriittien käsiin. Žižka otti kuitenkin Kutná Horan ja böömiläisten tuella kaupunki nousi uuteen kukoistuskauteen. Uuden ajan alussa Kutná Hora koki joukon vastoinkäymisiä, jotka tuhosivat sen aseman. Vuonna 1541 rikkain hopeakaivoksista tulvi täyteen vettä ja muuttui käyttökelvottomaksi. Böömin kansannousussa Ferdinand I:stä vastaan kaupunki menetti kaikki etuutensa. Ruton toistuvat vierailut ja kolmikymmenvuotinen sota aiheuttivat lopullisesti kaupungin köyhtymisen, ja puolittaiset yritykset korjata kaivoksia sodan jälkeen epäonnistuivat. Köyhtynyt kaupunki tuhoutui lisäksi tulipalossa vuonna 1770. Kutná Horan viimeiset hopeakaivokset hylättiin 1700-luvun lopussa. == Katso myös == * Sedlecin luukirkko == Lähteet == == Aiheesta muualla == *Kaupungin verkkosivut *Kutná Hora UNESCOn sivuilla Luokka:Tšekin kaupungit Luokka:Unescon maailmanperintökohteet Tšekissä Luokka:Keski-Böömin lääni
Naturalismi (ontologia)

Naturalismi (, luonto) tarkoittaa käsitystä, jonka mukaan luonto on kaikenkäsittävä eikä sen ulkopuolella ole mitään. Naturalismin muotoja ovat muun muassa fysikalismi, jonka alalajeja ovat reduktiivinen ja eliminatiivinen materialismi. Ihmistutkimuksessa naturalismin erästä äärimuotoa edustaa mekanistinen materialismi, jonka mukaan maailma on kone, jota hallitsevat kaiken tapahtumisen ennalta määräävät luonnonlait eli deterministiset luonnonlait. Todellisuus muodostuu vetovoimien ja voimakenttien hallitsemista aineellisista hiukkasista ja järjestelmistä. Näin ollen myös ihminen ja inhimillinen ajattelu ovat pelkkää ainetta ja energiaa. Tämä ajattelu johtaa johtopäätökseen, jonka mukaan ihmisellä ei ole vapaaksi tahdoksi luonnehdittavaa kykyä eikä ihmisillä siten ole myöskään omia valintoja eikä moraalista vastuuta. == Katso myös == * Materialismi *Eliminatiivinen materialismi *Reduktiivinen materialismi *Emergentti materialismi * Menetelmällinen ateismi * Naturalismi (tietoteoria) * Yliluonnollinen == Lähteet == == Kirjallisuutta == * * * * * * * * == Aiheesta muualla == * Augustine, Keith: A Defense of Naturalism. Secular Web 2001. * Carrier, Richard: Naturalism as a Worldview . * Carroll, Robert T.: Naturalism, hakusana teoksessa The Skeptic's Dictionary. * * Peuhu, Ari: Naturalistinen manifesti. niin & näin 3/1997, 49–55. * Center for Naturalism. * Naturalism Library, Secular Web. Luokka:Naturalismi (filosofia) Luokka:Ontologia Luokka:Tieteenfilosofia Luokka:Tietoteoria Luokka:Seulonnan keskeiset artikkelit
Urho Ahonurho

thumb|Ahonurhon suunnittelema Vesikosken miekka Loimaalla paljastettiin vuonna 1937. Urho Uljas Ahonurho (15. elokuuta 1894 Helsinki – 19. maaliskuuta 1952 Loimaa, alkujaan Urho Aho) oli suomalainen taidemaalari. Ahonurho opiskeli Turun piirustuskoulussa ja työskenteli pääasiassa Loimaalla. Kesiään hän vietti usein Karkussa ja oli muun muassa Emil Danielssonin ateljeessa Pirunvuorella usein nähty vieras. Hän maalasi romanttissävyisesti voimakkain ja tummin värein. Aiheina olivat luonto ja vähäisemmässä määrin ihminen. Hän oli myös graafinen suunnittelija ja suunnitteli muun muassa etikettejä Loimaan oluttehtaan tuotteisiin. Ahonurhon teoksia on muun muassa Turun, Tampereen ja Loimaan taidemuseoissa. Mommilan kirkon läheisyydessä sijaitsevalla hautausmaalla on sankarihaudat, jonka muistomerkki on myös Ahonurhon teos. Tiedosto:Mommila sankarimuistomerkki.JPG|Urho Ahonurho: Mommilan sankarimuistomerkki, 1951, Hausjärvi.Hämeenlinna, Lammi, Mommila; Sotasampo == Lähteet == ==Kirjallisuutta== * ==Aiheesta muualla== * Luokka:Suomalaiset taidemaalarit Luokka:Vuonna 1894 syntyneet Luokka:Vuonna 1952 kuolleet
Kulitsa

Kulitsa tai kulitša () on pyöreäksi muotoiltu hiivataikinasta valmistettu vehnänen, joka on kotoisin Venäjältä ja kuuluu ortodoksien pääsiäisperinteisiin. thumb|250px|right|Kulitsat thumb|180px|left|Pääsiäispöydän äärellä, maalaus vuodelta 1912. Pöydällä mm. pasha ja korkea kulitsa; perinteisesti korkea kulitsa oli arvostetumpi. Kulitsan pintaan muodostellaan taikinasta kyrilliset kirjaimet ХВ - latinalaisittain HV, sanoista Hristos voskrese, 'Kristus on ylösnoussut'. Kirjainten ympärille painellaan rusinoita, jotka ovat kärsimyksen vertauskuva. Vaihtoehtoisesti XB-kuvio voidaan tehdä myös sokerikuorrutukseen. Kulitsaa syödään pääsiäisenä pashan kanssa. == Samankaltaisia reseptejä == Samanmuotoista ja samalla reseptillä valmistettavaa leipää syödään monissa muissakin maissa, kuten Italiassa, mutta ortodoksiperinteistä poiketen jouluna ja uutena vuotena. Tällaista leipää kutsutaan panettoneksi. ==Lähteet== *Raholan syötäviä sanoja *Finfood ==Aiheesta muualla== *Kulitsan teko-ohje (kotikokki.net) *Appelsiinipasha ja Valamon kulitsa (savonsanomat.fi) *Kulitsa "Andreaan risti" (yle.fi) *Isä Aleksanterin kulitsa (maku.fi) *Hesarin modernimpi kulitsa (hs.fi) Luokka:Pullat Luokka:Pääsiäisruoat Luokka:Venäläinen keittiö
Valtice

Valtice () on noin 3 500 asukkaan paikkakunta Tšekissä. Se sijaitsee Määrin eteläosassa. Valticen linnamainen kartano on kuulunut Liechtensteinin hallitsijasuvulle 1300-luvulta alkaen. Heillä oli aikaisemmin läheinen Lednice, ja niihin yhdistettiin myöhemmin vielä Břeclav. Näiden kolmen tiluksia muokattiin intensiivisesti maisemakokonaisuudeksi, joka on Unescon maailmanperintöluettelon kohde vuodesta 1996. Valticen kartano on perustettu jo keskiajalla, mutta sitä uudistettiin peräkkäin renessanssin, manierismin ja ennen kaikkea barokin tyyliin. Sen nykyisen barokkityylinen ulkoasun ovat luoneet useat arkkitehdit, kuten Johann Bernhard Fischer von Erlach, Domenico Martinelli ja Anton Johann Ospel. Kartano ja barokkityylinen Neitsyt Marian taivaaseenastumisen kirkko hallitsevat näkymiä 1600- ja 1700-luvuilla luodussa puistokatujen verkostossa. Valtice on myös yksi Etelä-Määrin viininviljelyalueen keskuksista. Vuonna 1640 perustettu Valtice-viiniyhtiö vie tuotteitaan ympäri maailmaa. == Lähteet == ==Aiheesta muualla== *Lednice- Valtice UNESCOn sivuilla *Valtice Luokka:Tšekin kaupungit Luokka:Unescon maailmanperintökohteet Tšekissä Luokka:Etelä-Määrin lääni
Pojat asialla

Pojat asialla on Jussi & The Boysin toinen albumi, joka julkaistiin toukokuussa 1974. Albumi on äänitetty livenä Tavastia Klubilla 27. huhtikuuta 1974. Albumi ylitti kultalevyrajan vuonna 1975 ja sitä on myyty 32 000 kappaletta. == Kappaleet == Kaikki kappaleet sovittanut The Boys. === A-puoli === # # # # # # # === B-puoli === # * # # # # # ## Juhlimaan (alkup. Rip It Up, säv. John Marascalco ja Robert Blackwell, suom. san. Rob Rabb) ## Tutti Frutti (alkup. Tutti Frutti, säv. Dorothy La Bostrie ja Richard Penniman, suom. san. Saukki) ## Tawastia-rock (alkup. Crocodile Rock, säv. Elton John, suom. san. Jussi Raittinen) == Kokoonpano == * Jussi Raittinen - laulu, kitara * Kaj Westerlund - basso * Aimo Hakala - rummut * Antero Jakoila - kitara === Tuotanto === * Matti Laipio - tuotanto * Jouko Ahera - äänitys * Jorma Auersalo - valokuvat * Jake Nyman - kannen suunnittelu == Lähteet == ==Aiheesta muualla== * Rytmimusiikin Syke: Pojat asialla Luokka:Vuoden 1974 albumit Luokka:The Boysin albumit
Suomen laulu

Suomen Laulu ja Suomen laulu tarkoittavat seuraavia: *Suomen laulu, suomalainen mieskuorolaulu *Suomen Laulu, suomalainen sekakuoro
Schengen

Schengen voi tarkoittaa seuraavia: *Schengenin sopimus *Schengen alue *Schengen, kunta Luxemburgissa.
Kose

Kose (, ) on kunta Harjumaan maakunnassa, Virossa. Sen asukasluku on 7 196 (1.1.2018), pinta-ala 533 neliökilometriä ja asukastiheys 14 asukasta neliökilometrillä. == Sijainti == Kunta sijaitsee noin 40 kilometriä Tallinnasta kaakkoon valtatie 2:n varrella. == Kunnan osat == Kunta muodostuu Ardun, Habajan, Kosen, Kose-Uuemõisan ja Ravilan pienkauppaloista (alevik) sekä 58 kylästä (küla). Kunnan keskuspaikka on Kosen pienkauppala. Kunnan asema ei muuttunut vuoden 2017 kuntauudistuksessa. == Väestö == Vuonna 2011 Kosen kunnassa oli 5 673 asukasta, joista 5 364 (94,6 %) oli virolaisia, 198 (3,5 %) venäläisiä ja 105 (1,9 %) muita kansallisuuksia. == Muuta == Kose, kuten monet muutkin Viron kunnannimet, on genetiivimuoto. Kose on suomennettuna kosken. Kose oli entisen Peräseinäjoen kunnan ystävyyskunta. Nyt se on Seinäjoen kaupungin ystävyyskunta. Tämän lisäksi se oli entisen Ristiinan kunnan (nykyään osa Mikkeliä) ystävyyskunta. Tiedosto:Ravila mõisa peahoone.jpg|Ravila Tiedosto:Ohvriallikad 'Saula Siniallikad', Valgeallikas (3), 2011, regnr 18053.jpg|Saula Tiedosto:Tuhala nõiakaev 4.jpg|Tuhala Tiedosto:Vardja.jpg|Vardja Tiedosto:Vinnkaev Võlle külas.jpg|Võlle ==Lähteet== == Aiheesta muualla == *
Ledley King

Ledley Brenton King (s. 12. lokakuuta 1980, Lontoo) on entinen englantilainen jalkapalloilija.http://www.tottenhamhotspur.com/spurs/News/ledley-announcement Tottenham Hotspur 19.7.2012. Viitattu 22.7.2012. Hän toimii tällä hetkellä Valioliigan Tottenhamin lähettiläänä. Pelaajauralla hän oli joukkueensa kapteeni ja lukeutui myös Englannin maajoukkueen vakionimiin. King pelasi yleensä keskuspuolustajana. Hän pystyi kuitenkin pelaamaan myös puolustavana keskikenttäpelaajana. ==Tottenham== King liittyi Tottenhamin riveihin vuonna 1997. Hän on seuran oma kasvatti. Seuran edustusjoukkueessa hän debytoi 1. toukokuuta 1999 Liverpoolia vastaan. Urallaan King on yksi Tottenhamin tärkeimmistä pelaajista. Vuonna 2006 hän solmi seuran kanssa pitkän jatkosopimuksen. Uransa aikana Kingiä ovat vaivanneet lukuisat loukkaantumiset. 9. marraskuuta 2008 King pelasi uransa 250:n pelin Tottenhamille kaikki kilpailut mukaan laskien. Viimeisen sadan vuoden aikana Tottenhamissa on pystynyt samaan ennätykseen 56 muuta pelaajaa.King pelasi 250:n pelinsä Tottenhamille Tottenham Hotspur. 9.11.2008. Viitattu 10.11.2008. Hän edusti Tottenhamin edustusjoukkuetta urallaan kaikkiaan 323 kertaa ja teki niissä 14 maalia. Hän voitti seurassa kaudella 2007-2008 Englannin liigacupin. Hän myös johdatti Tottenhamin ensimmäistä kertaa historiassa Mestarien liigaan kaudella 2009-2010. ==King Englannin maajoukkueessa== Englannin maajoukkueessa King debytoi vuonna 2002. Hän ei onnistunut urallaan nousemaan vakituisesti joukkueen avauskokoonpanoon. King kuului Englannin joukkueeseen vuoden 2004 EM-kisoissa. Vuoden 2006 MM-kisat hän joutui jättämään väliin loukkaantumisen vuoksi. Fabio Capello kutsui Kingin maaliskuussa 2009 pitkästä aikaa Englannin jalkapallomaajoukkueeseen. Tottenhamin päävalmentaja Harry Redknapp ei ollut kuitenkaan lainkaan tyytyväinen Kingin maajoukkuekutsuun ja kutsui sitä hulluudeksi johtuen Kingin loukkaantumishistoriasta. King palasi takaisin Tottenhamiin ja kutsu peruuntui maajoukkueeseen. King kuului vielä Englannin maajoukkueeseen Vuoden 2010 maailmanmestaruuskilpailuissa. Kaikkiaan hän pelasi Englannin maajoukkueessa 21 kertaa. ==Lähteet== ==Aiheesta muualla== *Profiili Tottenhamin sivuilla *Profiili FootballDatabase-tietokannassa Luokka:Englantilaiset jalkapalloilijat Luokka:Vuonna 1980 syntyneet Luokka:Elävät henkilöt
Monoteismin leijonien prikaati

Monoteismin leijonien prikaati (arabiaksi Saraya Usud al-Tawhid ja englanniksi Brigades of the Lions of Monotheism) on islamilainen järjestö, joka on ilmoittautunut useiden terrori-iskujen suorittajaksi. 14\. syyskuuta 2004 järjestö sieppasi jordanialaisen kuorma-autonkuljettajan uhaten tappaa tämän kahden vuorokauden kuluessa, mikäli Abu-al-Shih -yhtiö ei lopeta polttoaineen kuljettamista Yhdysvaltain joukoille Irakiin. Kun yhtiön omistaja ilmoitti seuraavana päivänä lopettavansa kuljetukset, kuljettaja päästettiin vapaaksi. Se ilmoittautui Venäjän suurlähetystön neljän myöhemmin kuolleina löydetyn henkilön sieppaajaksi. Videofilmin mukaan surma olisi voinut tapahtua 13. kesäkuuta 2006. Paavi Benedictuksen kohua herättäneen lausunnon jälkeen järjestö hyökkäsi länsirannalla palestiinalaisten itsehallintoalueella useisiin kirkkoihin, joista suurin osa oli ortodoksisia. ==Aiheesta muualla== *Kansan päivälehti: Group claims it kidnapped 2 US soldiers *Rossijskaja gazeta: Возбуждено уголовное дело по убийству российских дипломатов в Ираке *Rossijskaja gazeta: В связи с убийством сотрудников российского посольства в Ираке Госдума приняла Заявление, в котором выразила искреннее возмущение и решительно осудила преступников *Rossijskaja gazeta: Кто виноват *Rossijskaja gazeta: Российские жертвы американского вторжения МИД России подтвердил гибель в Ираке российских дипломатов *Haaretz: Sephardic Chief Rabbi Shlomo Amar criticizes pope's remarks Luokka:Islamilaiset terroristijärjestöt Luokka:Jihadistijärjestöt
Olavi Litmanen

Olavi Litmanen (s. 17. huhtikuuta 1945 Saari) on entinen suomalainen jalkapalloilija. Hän voitti Lahden Reippaan riveissä Suomen mestaruuden vuonna 1970 ja cup-mestaruuden vuosina 1964, 1972, 1973, 1974, ja 1978. Hän pelasi urallaan 5 A-maaottelua vuosina 1970–1972. Hän on Jari Litmasen isä. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1945 syntyneet Luokka:Elävät henkilöt
Mika Aaltonen

Mika A. Aaltonen (s. 16. marraskuuta 1965 Turku) on suomalainen tulevaisuudentutkija ja entinen jalkapalloilija. Hän on ensimmäinen suomalainen, joka on tehnyt sopimuksen Italian Serie A:ssa pelaavan joukkueen kanssa. ==Jalkapallo== Aaltonen teki sopimuksen italialaisen Interin kanssa sen jälkeen, kun hän oli tehnyt voittomaalin TPS:n voittaessa Interin UEFA Cupin vierasottelussa 1–0. Interissä hänen pelinsä jäivät kuitenkin yhteen harjoitusotteluun Neuvostoliiton jalkapallomaajoukkuetta vastaan. Inter vuokrasi Aaltosen ensin Sveitsiin AC Bellinzonaan ja sen jälkeen Bologna FC:hen. Hän pelasi vielä kauden Saksan 2. Bundesliigan Hertha Berlinissa ennen paluutaan kotimaahan. Onnistunut peli maajoukkueessa Israelia vastaan vei Aaltosen vielä kaudeksi Israelin liigaan Hapoel Be'er Shevaan. Pelaajauransa hän päätti pelaamalla vuonna 1994 viisi ottelua Suomen mestaruuden voittaneessa Tampereen Pallo-Veikoissa. ==Tiede== Aaltonen opiskeli pelaamisen ohessa kotimaassa ja ulkomailla. Lopetettuaan uransa hän väitteli kauppatieteiden tohtoriksi Turun kauppakorkeakoulusta. Aaltonen on Aalto- yliopiston dosentti ja London School of Economicsin vanhempi tutkija. Hän on kirjoittanut useita kirjoja, muun muassa Robustness (2010). == Saavutuksia == * Suomen mestaruus 1994 * Suomen Cup 1991 * Nuorten maajoukkueen paras pelaaja 1987 == Lähteet == * Jalkapallon Pikkujättiläinen (WSOY, 2003). ISBN 951-0-27037-7. === Viitteet === ==Aiheesta muualla== *Aaltosen haastattelu Ylen Taustapeilissä Luokka:Suomalaiset tulevaisuudentutkijat Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1965 syntyneet Luokka:Elävät henkilöt
Kari Ukkonen

Kari Ukkonen (s. 19. helmikuuta 1961 Kuopio) on suomalainen jalkapallovalmentaja ja entinen jalkapalloilija, joka on toiminut myös Suomen Palloliiton koulutuspäällikkönä. == Ura== Ukkonen oli ensimmäisiä todellisia suomalaisia jalkapalloammattilaisia. Hän kuului maajoukkueen vakiokalustoon yli kymmenen vuoden ajan. Hänen normaali pelipaikkansa oli keskikenttä, mutta Martti Kuusela peluutti häntä myös liberona maajoukkueessa. Peliuransa loppuvaiheessa Belgiassa ja Ranskassa Ukkonen kävi valmentajakursseja, minkä lisäksi hän on suorittanut Uefan pro-lisenssin. Hän valmensi vuosina 2002–2003 Suomen alle 21-vuotiaiden maajoukkuetta. Seuratasolla Ukkonen valmensi vuodesta 2004 lähtien Turun Palloseuran Veikkausliigajoukkuetta, kunnes hänet korvattiin kauden 2006 päätteeksi Mixu Paatelaisella. Ukkonen valittiin tammikuusta 2008 lähtien seuraamaan Suomen Palloliiton koulutuspäällikkö Sixten Boströmiä, joka siirtyi Ruotsin pääsarjassa pelaavan Örebro SK:n päävalmentajaksi. == Saavutuksia == * Vuoden jalkapalloilija Suomessa 1983 * Belgian cup (4): 1985, 1988, 1989 ja 1992 == Lähteet == * Jalkapallon Pikkujättiläinen (WSOY 2003) ISBN 951-0-27037-7 ===Viitteet=== Luokka:Suomalaiset jalkapalloilijat Luokka:Suomalaiset jalkapallovaikuttajat Luokka:Suomalaiset jalkapallovalmentajat Luokka:Vuonna 1961 syntyneet Luokka:Elävät henkilöt
Erkka Petäjä

Erkka Petäjä (s. 13. helmikuuta 1964 Turku) on entinen suomalainen jalkapalloilija, joka päätti pelaajauransa kauden 1997 jälkeen. Pelipaikaltaan hän oli puolustaja. Suomen Palloliitto valitsi Petäjän Gladiaattoriksi 2007. == Seurajoukkueet == Petäjä aloitti pelaajauransa TPS:n riveissä. Hän pelasi suurimman osan urastaan Ruotsissa, kunnes palasi kahdeksi kaudeksi Turkuun edustamaan liigaan noussutta FC Interiä. == Maajoukkue == Petäjä oli maajoukkueessa kantavia voimia vuosikymmenen ajan. Hän pelasi urallaan yhteensä 84 miesten A-maaottelua, jolla hän on tilastossa kuudennella tilalla. Petäjä on pelannut eniten otteluita Suomen maajoukkueessa tekemättä yhtään maalia. Tosin karsintapelissä Ruotsia vastaan Tukholmassa 1993 Petäjän keskitys näytti menevän suoraan Ruotsin maaliin koskematta keneenkään, mutta maali merkittiin kuitenkin Jari Litmaselle.http://www.youtube.com/watch?v=UITgzJsJquE&feature;=channel_video_title == Lähteet == == Aiheesta muualla == * Erkka Petäjä National-football- teams.comin sivuilla Luokka:Suomalaiset jalkapalloilijat Luokka:Vuonna 1964 syntyneet Luokka:Elävät henkilöt
Marko Myyry

Marko Olavi Myyry (15. marraskuuta 1967 Kerava) on suomalainen entinen jalkapalloilija. Pelipaikaltaan hän oli keskikenttäpelaaja. Myyry muistetaan erityisesti pienestä koostaan, ollen vain 161 senttimetriä pitkä. Hän siirtyi vuonna 1986 yhdessä isoveljensä Mika Myyryn kanssa kasvattajaseurastaan Keravan Pallosta Valkeakosken Hakaan, jonka valmentajana toimi hänen junioriaikojensa valmentaja Jukka Vakkila. Myyry siirtyi ulkomaille jo alle 20-vuotiaana ja loi uransa Saksassa ja Belgiassa. Siirto Saksan kakkosliigan SV Meppeniin aukaisi hänelle portit myös maajoukkueeseen, jossa hän pelasi 60 ottelua. Meppenistä hän siirtyi kolmeksi kaudeksi belgialaiseen KSC Lokereniin. Sieltä palattuaan hän edusti SV Meppeniä vielä seitsemän kauden ajan seuran vajotessa sarjassa alaspäin amatöörisarjoihin asti. Myyry päätti uransa Blau-Weiß Dörpenin pikkuseurassa, jonka pelaajavalmentajana hän toimi. == Saavutuksia == * Vuoden jalkapalloilija 1991 * Nuorten maajoukkueen paras pelaaja 1986 * Vuoden poikapelaaja 1985 == Lähteet == * Luokka:Suomalaiset jalkapalloilijat Luokka:Vuonna 1967 syntyneet Luokka:Elävät henkilöt
Jani Viander

Jani Klaus Viander (s. 18. elokuuta 1975 Tuusula) on uransa lopettanut suomalainen jalkapalloilija. Pelipaikaltaan hän oli maalivahti. Hän on toiminut englantilaisen Brentfordin nuorisoakatemiassa ja B-joukkueessa maalivahtivalmentajana vuodesta 2014. == Ura == Viander teki ensiesiintymisensä Veikkausliigassa kaudella 1994 FinnPassa. Tämän jälkeen hän edusti liigassa myös Ilvestä, FF Jaroa ja FC Jazzia ennen siirtymistään Belgiaan KV Kortrijkiin 1997. Hän palasi sieltä kaudeksi 1998 Suomeen, Helsingin Jalkapalloklubiin, jossa hän pääsi pelaamaan myös Mestarien liigaa. HJK:ta Viander edusti neljä kautta ennen kuin hänet lainattiin Boltoniin 2001. Boltonissa peliaikaa ei kuitenkaan tullut. Hän edusti seuraa kuitenkin vain yhdessä FA Cupin ottelussa. Myöhemmin Viander sai pysyvän siirron Englantiin, Stokeen. Siirtosummana oli 100 000 puntaa. Peliaikaa ei kuitenkaan Stokessakaan tullut. Hän kävi siten vuonna 2003 lainalla Tanskan liigassa FC Midtjyllandissa. Kesällä 2003 Viander jätti Stoken, minkä jälkeen hän kävi testissä Crystal Palacessa ja Lutonissa sekä hänellä oli Plymouthin kanssa kuukauden sopimus. Tammikuussa 2004 Viander käväisi myös Brentfordin joukkueessa. Kevään 2004 Viander edusti myös Israelin liigan SC Ashdodia, jonka riveissä hänelle kertyi 15 liigaottelua. Syksyn 2004 Viander puolestaan vietti Kyproksella Aris Limassolin joukkueessa. Joulukuussa 2004 Vianderin ilmoitettiin palaavan kaudeksi 2005 takaisin Suomeen. Tällä kertaa seurana olisi Rovaniemen Palloseura. Viander ei kuitenkaan viihtynyt Rovaniemellä kautta pidempää, sillä se päättyi joukkueen putoamiseen Veikkausliigasta. Viander harjoitteli tämän jälkeen talven Leyton Orientin joukkueessa ennen siirtymistään kaudeksi 2006 takaisin FF Jaroon. Kaudeksi 2007 Viander vaihtoi jälleen joukkuetta, tällä kertaa AC Ouluun. Vianderin osalta kausi päättyi jälleen pettymykseen, kun AC Oulu putosi liigasta. Kaudeksi 2008 Viander palasi HJK:iin, jossa hän joutui tyytymään kakkosmaalivahdin rooliin Ville Wallénin takana. Hän pelasi viimeisen liigaottelunsa lokakuussa 2010 ja lopetti pelaajauransa siihen. Maajoukkueessa Viander pelasi 13 ottelua. == Lähteet == * RSSSF: Finnish players abroad - Vianderin tilastoja === Viitteet === Luokka:Suomalaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Rami Nieminen

Rami Nieminen (s. 25. helmikuuta 1966 Tampere) on entinen suomalainen jalkapalloilija. Hän on pelannut eniten otteluita Suomen pääsarjatasolla. Nieminen esiintyi vuosina 1985–2004 yhteensä 459 pääsarjaottelussa tehden niissä 53 maalia. Hän pelasi vuosina 1993–1996 14 A-maaottelua. PPT:n ja FC Jazzin lisäksi Nieminen edusti pääsarjassa Hakaa sekä FC Jokereita. Hän pelasi suurimman osan urastaan puolustajana, mutta usealla valmentajalla oli tapana nostaa Nieminen hyökkääjäksi joukkueen ollessa tappiolla. Tämä johtui hänen poikkeuksellisen hyvistä pääpelitaidoistaan. Rami Nieminen päätti pitkän uransa vuonna 2004 ja toimi kauden 2005 Porin Palloilijoiden managerina. Vuonna 2006 hän palasi kuitenkin vielä pelikentille managerin toimen ohessa. Myös Rami Niemisen kaksi veljeä Petri ja Marko Nieminen ovat entisiä pääsarjatason jalkapalloilijoita. == Saavutukset == * Suomen mestaruus 1993, 1996 * SM-pronssi 1992 * Suomen Cup 1988 == Lähteet == * Jalkapallon pikkujättiläinen (WSOY 2003) ISBN 951-0-27037-7 * Veikkausliigan Hall of Fame * MTV3:n uutisarkisto ==Aiheesta muualla== * Veikkausliigan verkkonäyttely/Rami Nieminen * Rami Nieminen UrheiluPori.comissa * Rami Niemisen yrityksen Futispori Oy:n verkkosivut Luokka:Suomalaiset jalkapalloilijat Luokka:Jalkapallon Suomen mestarit Luokka:Veikkausliigan legendat Luokka:Vuonna 1966 syntyneet Luokka:Elävät henkilöt
Sojuz TM-26

Sojuz TM-26 oli Venäjän avaruusjärjestön 32. miehitetty lento Mir- avaruusasemalle. Laukaisu Sojuz-kantoraketilla Baikonurin kosmodromilta tapahtui 5. elokuuta 1997 kello 15.35 UTC. Radiokutsu oli Родни́к ("Lähde"). Lennon miehistö vaihtoi aseman sähkökaapeleita ja korjasi vuotavaa Spektr- moduulia. Lento oli Solovjovin viides ja Vinogradovin ensimmäinen avaruuslento. Anatoli Solovijov ja Pavel Vinogradov sekä Léopold Eyharts irtautuivat Mirin X-portista Sojuz TM-26:lla 19. helmikuuta 1997 klo 05.52 UTC. Alus käynnisti kiertoratamoottorinsa klo 08:16 UTC, ja se laskeutui Kazakstaniin klo 09.09 UTC. Lennon aikana asemalla kuvattiin ensimmäinen avaruudessa kuvattu mainos. Tnuva-maidon mainoskampanja, jossa kosmonautti Vasili Tsiblijev juo maitoa venäläisellä Mir-avaruusasemalla, lähetettiin 22. elokuuta 1997. ==Miehistö== Laukaistiin avaruuteen: *Anatoli Solovjov, Venäjän avaruusjärjestö *Pavel Vinogradov, Venäjän avaruusjärjestö Laskeutuivat Maahan: *Anatoli Solovjov, Venäjän avaruusjärjestö *Pavel Vinogradov, Venäjän avaruusjärjestö *Léopold Eyharts, Euroopan avaruusjärjestö, Ranska ==Rata== *Aluksen massa 7 150 kg *Perigeum 193 km *Apogeum 249 km *Inklinaatio 51,6° *Periodi noin 88,6 minuuttia ==Lähteet== Luokka:Sojuz-ohjelma Luokka:Miehitetyt avaruuslennot Luokka:Vuoden 1997 avaruustoiminta Luokka:Vuoden 1998 avaruustoiminta
Band of Gypsys

Band of Gypsys on samannimisen rockyhtyeen vuonna 1970 julkaisema konserttitaltiointi. Jimi Hendrixin johtama yhtye oli jo hajonnut albumin ilmestyessä. Albumi nauhoitettiin 1. tammikuuta vuonna 1970 tunnetussa Fillmore East -konserttitalossa New Yorkissa. Albumi julkaistiin Jimi Hendrixin ollessa vielä elossa, ja se kävi erittäin hyvin kaupaksi nousten albumilistojen kärkisijoille. Levyn synty liittyy siihen, että Hendrix oli allekirjoittanut vuosia aikaisemmin epämääräisen levytyssopimuksen, jonka hyvittämiseksi koko albumi tehtiin. ==Albumin sisältö== Albumi sisältää kappaleita, joita ei ollut aiemmin julkaistu studioversioina. Myöhemmin kappaleista "Power of Soul" ja "Message to Love" on julkaistu postuumeilla levyillä studioversiot. Hendrix valitsi levylle omien sävellystensä ohella myös Buddy Milesin kappaleita hyvittääkseen yhtyeen hajoamiseen liittyneitä ongelmia. Hendrixin omia kappaleita leimaavat tällä levyllä funkmaiset riffit, ja levyä pidetäänkin funk rockin pioneerijulkaisuna. "Message to Love" on sävyltään gospel-tyyppinen verhon takana laulavine taustalaulajineen. Albumin tunnetuin kappale on "Machine Gun", joka on myös hyvä esimerkki Hendrixin mielikuvituksellisesta kitaransoitosta. "Who Knows" on pitkä, yksinkertainen blues-rockia ja funkia yhdistelevä kappale (Hendrix ei pitänyt Milesin scat- lauluosuudesta, mutta se on jätetty levylle). "Power of Soul" on mahtipontista funk rockia (kappaleen nimi on usein kirjoitettu väärin muotoon "Power to Love"). "Changes" on Buddy Milesin tunnetuin kappale. Levyn viimeinen raita on miksattu puolet lyhyemmäksi kuin mitä alkuperäinen esitys on. ==Levyn ulkopuolelle jätetty materiaali== Usein ilmaistun käsityksen mukaan levyltä jätettiin pois eräitä Band of Gypsysin konserttien kohokohtia. Tämän on arveltu johtuneen siitä, että Hendrix ei halunnut käyttää Band of Gypsysin versioita aiemmin julkaistuista kappaleistaan, eikä toisaalta myöskään julkistaa kaikkia uusia sävellyksiään vielä tällä levyllä. Band of Gypsysin uuden vuoden konserttien nauhoitukset olivat Hendrixin kuoleman jälkeen pitkään teillä tietymättömillä. 1990-luvun lopulla ne kuitenkin ilmaantuivat päivänvaloon. Nykyisin Band of Gypsys -levyä täydentääkin vuonna 1999 julkaistu Live at the Fillmore East, joka sisältää muuta materiaalia samoista konserteista. ==Kappaleet== # # # # # # Saksalainen ja japanilainen versio albumista sisälsi myös nämä kappaleet. # # # ==Kokoonpano== *Jimi Hendrix – laulu, kitara *Billy Cox – basso *Buddy Miles – rummut Luokka:Vuoden 1970 konserttitallenteet Luokka:Jimi Hendrixin albumit
Tõnu Kaljuste

Tõnu Kaljuste (s. 28. elokuuta 1953 Tallinna) on virolainen kuoronjohtaja ja kapellimestari, joka tunnetaan ennen muuta Viron filharmonisen kamarikuoron perustajana ja pitkäaikaisena johtajana. Lisäksi hän on perustanut Tallinnan kamariorkesterin ja vierailee usein johtamassa ammattilaiskuoroja eri puolilla maailmaa. Levytyksillään hän on tehnyt tunnetuksi varsinkin kotimaansa säveltäjiä kuten Heino Elleriä, Arvo Pärtiä, Veljo Tormista ja Erkki-Sven Tüüriä. Luokka:Virolaiset kuoronjohtajat Luokka:Virolaiset kapellimestarit Luokka:Vuonna 1953 syntyneet Luokka:Elävät henkilöt
Safiiriruusu

Safiiriruusu () lopettaa David Eddingsin kolmiosaisen Eleniumin tarun. Englanninkielinen alkuteos ilmestyi 1991 ja suomennos 1996. == Tarina == Zemochin keisari Otha uhkaa muuta Eosia-mantereen aluetta pimeällä Zemochin armeijalla, kun samaan aikaan Eleenikirkolle on valittava uusi arkkiprelaatti Chyrelloksen vapaassa kaupungissa, joka on Eleenikirkon pääkaupunki. Cimmuran arkkipiispa Annias pyrkii tälle paikalle lahjomalla muita kirkon patriarkkoja äänestämään häntä. Ongelma on juuri siinä, että vain patriarkoilla on sananvaltaa kirkon neuvostossa. Sparhawk ja muut ottavat tämän omaksi onnekseen, koska neljän Eleeni-kirkollisen ritarikunnan suurmestarit ovat niin ikään patriarkoiksi laskettuja. Näin ollen he asettuvat selvittämään vilunkipelin, mitä Annias harrastaa. Tilannetta mutkistaa suuren Rendorin armeijan ilmestyminen kaupungin ympärille. Tätä armeijaa johtaa itse luopio Martel. Armeija olisi pitänyt Thalesian kuninkaan omien joukkojen avulla pysäyttää aikaisemmin. Kuitenkin he ovat näennäisen epäonnistuneet. Suurin uhrauksin on taisteltava Eleeniuskon puolesta sen keskipisteen muureilla. Taistelun jälkeen lähtee Sparhawk ystäviensä Kaltenin, Beritin, Kurikin, Ulathin, Bevierin, Tynianin ja Sephrenian kanssa matkalle Zemochiin tuhoamaan Bhelliom-siniruusua käyttäen Othan ja Azash-jumalan hirmuvallan. Luokka:Vuoden 1991 kirjat Luokka:David Eddingsin romaanit
Johan Henrik Tawast

Johan Henrik Tawast (31. heinäkuuta 1763 Kuopio - 11\. heinäkuuta 1841 Tukholma) oli kreivi, diplomaatti ja kenraali Ruotsin armeijassa. Hän syntyi Halolan kartanossa Maaningalla (silloisessa Kuopiossa) ja hänen vanhempansa olivat Savon jalkaväkirykmentissä majurina toiminut Magnus Fredrik Tawast (k. 1789) ja Maria Elisabet Molander. Hän toimi vuodesta 1812 alkaen Ruotsin kruununprinssi Kaarle Juhanan adjutanttina sekä myöhemmin Ruotsin kuninkaan adjutanttina ja valittiin yhdeksi Ruotsin valtakunnan herroista vuonna 1829. Tawast oli kansainvälisesti eräs vaikutusvaltaisimpia suomalaisia henkilöitä aikakaudellaan. Tawast sai ensimmäisen sotilaskoulutuksensa Georg Magnus Sprengtportenin Brahenlinnan sotakoulussa Ristiinassa. Hänen ensimmäinen puolisonsa oli vuonna 1808 Christina Sofia Hising (k. 1821) ja toinen puolisonsa vuonna 1823 Lovisa Albertina Barck (k. 1860). ==Katso myös== * Tawast ==Julkaisuja== * == Aiheesta muualla == * * Svenskt Biografiskt Handlexikon * Carl Fredric Rothlieb; Matrikel öfwer Swea rikes ridderskap och adel ..., (1807) Luokka:Ruotsalaiset kenraalit Luokka:Suomalaiset diplomaatit Luokka:Ruotsalaiset kreivit Luokka:Vuonna 1763 syntyneet Luokka:Vuonna 1841 kuolleet
Jani Sarajärvi

Jani Sakari Sarajärvi (s. 9. syyskuuta 1979 Pudasjärvi) on suomalainen jalkapallovalmentaja ja jalkapalloilija. Hän on pelipaikaltaan vasen laitapuolustaja. Sarajärvi on pudasjärveläisen FC Kurenpoikien kasvatti. Hän on aikaisemmin edustanut Suomen pääsarjatasolla AC Allianssia, Vaasan Palloseuraa, FF Jaroa ja Turun Palloseuraa. Kausilla 2002 ja 2003 hän pelasi Ruotsissa IFK Norrköpingissä Allsvenskania ja Superettania. Hänellä on takanaan 146 Veikkausliiga-ottelua, joissa hän on tehnyt 8 maalia. A-maajoukkueessa Sarajärvi on esiintynyt yhden kerran.http://www.palloliitto.fi/maajoukkueet/miesten_a-maajoukkue/pelaajat/ (Luettu 4. helmikuuta 2008) Sarajärvi on voittanut Liigacupin kolmesti; VPS:ssä vuonna 2000 ja Allianssissa 2004 ja 2005.http://www.veikkausliiga.hs.prewise.com/News.aspx?ID=29181 Sarajärvi nimitettiin syksyllä 2013 Sievi Futsalin Futsal-liiga-joukkueen vastuuvalmentajaksi.FC YPA Hän myös pelasi joukkueessa kaudella 2013–2014.FC YPA ==Saavutukset== *SM-hopeaa 2004 *SM-pronssia 2007 *Liigacupin voitto 2000, 2004 ja 2005 ==Lähteet== Luokka:Suomalaiset jalkapalloilijat Luokka:Suomalaiset futsalpelaajat Luokka:Suomalaiset futsalvalmentajat Luokka:Vuonna 1979 syntyneet Luokka:Elävät henkilöt